laion/Wikipedia-Exotic huggingface dataset:
זמר החתונות

זמר החתונות (באנגלית: The Wedding Singer) הוא סרט קומדיה רומנטית אמריקאי משנת 1998 בבימויו של פרנק קורצ'י. בסרט מככב אדם סנדלר כזמר חתונות בשנות ה-80 ודרו ברימור כמלצרית בה הוא מתאהב. הסרט נוצר בתקציב של 18 מיליון דולרים וגרף מעל ל-80 123 מיליון דולרים ברחבי העולם. עלילת הסרט, אשר מתרחשת בשנת 1985, מתמקדת ברובי הארט (אדם סנדלר), זמר חתונות מוכשר אשר גר במרתף של אחותו וחולם להיות כוכב רוק מצליח. הארט מתידד עם ג'וליה סאליבן (דרו ברימור) אשר עובדת כמלצרית באולם החתונות בו הוא מופיע. על אף שרובי מחבב את ג'וליה, בתחילת הסרט הוא נמנע מלחשוף זאת משום שהוא מאורס ללינדה והיא מאורסת לברוקר עשיר בשם גלן (מתיו גלייב). אף על פי כן, בהמשך לינדה בוחרת לעזוב את הארט ביום חתונתם. בינתיים, ג'וליה מבקשת מהארט שיסייע לה לארגן את חתונתה. במהלך ההכנות לחתונה של ג'וליה רובי, אשר מתאהב בכלה לעתיד, מגלה שגלן בוגד בג'וליה, ומשום כך הוא מחליט לנסות ולכבוש את ליבה לפני שהיא תתחתן עם גלן. אתר האינטרנט הרשמי של זמר החתונות זמר החתונות, ברשת החברתית פייסבוק "זמר החתונות", במסד הנתונים הקולנועיים IMDb (באנגלית) "זמר החתונות", באתר נטפליקס "זמר החתונות", באתר AllMovie (באנגלית) "זמר החתונות", באתר Rotten Tomatoes (באנגלית) "זמר החתונות", באתר Box Office Mojo (באנגלית) "זמר החתונות", באתר Metacritic (באנגלית) "זמר החתונות", באתר אידיבי "זמר החתונות", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
חוקי המסחר

חוקי המסחר (בלטינית: Lex mercatoria) היו במקור, בימי הביניים, גוף של חוקים ועקרונות, שנקבעו על ידי סוחרים, כדי להסדיר את העסקאות שלהם. הוא כלל כללים ומנהגים משותפים לסוחרים באירופה, עם כמה וריאציה מקומית. מקורו בצורך של שיפוט מהיר ויעיל, המנוהל על ידי בתי משפט מיוחדים. רוחם המנחה של חוקי המסחר ניסתה להפיק מן הנוהג המסחרי, מענה לצורכי הסוחרים. המשפט המסחרי הבינלאומי הנוכחי חייב כמה מעקרונות היסוד שלו ל"חוקי המסחר", כולל בחירה של מוסדות בוררות, נהלים, והחוק החל על הבוררים. The Lex Mercatoria (Old and New) and the TransLex-Principles (באנגלית) Do the UNIDROIT Principles of International Commercial Contracts form a new lex mercatoria? (באנגלית) The ‘Law Merchant’ and the Fair Court of St. Ives, 1270-1324 (באנגלית) ליסה ברנשטיין על חוקי המסחר חוקי המסחר, באתר אנציקלופדיה בריטניקה (באנגלית)
ציקלון אידאי

ציקלון אידָאְי (באנגלית: Cyclone Idai) היא סופת ציקלון טרופית חזקה שהכתה במוזמביק מ-4 במרץ 2019 עד ל-21 במרץ 2019. ציקלון אידאי נחשב לאחת מסופות הציקלון הקשות ביותר שעברו באזור אפריקה וחצי הכדור הדרומי. הסערה גרמה לנזק קטסטרופלי במדינות רבות, וגרמה למותם של מעל ל-700 בני אדם ולמאות נעדרים. ציקלון אידאי הביא רוחות חזקות, הצפות חמורות במדגסקר, מוזמביק, מלאווי וזימבבואה. הוא גרם למותם של 359 בני אדם במוזמביק, 259 בני אדם בזימבבואה, 56 בני אדם במלאווי ואדם אחד במדגסקר. נזקים קטסטרופליים נגרמו באזור דרום מוזמביק. נשיא מוזמביק הצהיר שמעל לאלף בני אדם מתו בסערה. משבר הומניטרי גדול התפתח בעקבות הסופה, כאשר מאות אלפי אנשים נזדקקו לעזרה דחופה במוזמביק ובזימבבווה. במוזמביק היו מקרים בהם כוחות ההצלה נאלצו לתת לאנשים למות, על מנת להתמקד בהצלה של אחרים. ציקלון אידאי הוא הסופה העשירית במספר בעונות הסופות הטרופיות בדרום-מערב האוקיינוס ההודי בשנת 19–2018. עונה זו כללה (עד מרץ 2019) תשע סופות חזקות במיוחד. כמות זו של סופות חזקות היא הגבוה ביותר מאז החלו המדידות האמינות באמצעות לוויין בשנת 1967, והיא עברה את השיא הקודם שנקבע בעונת הסופות 2006-07. ב-4 במרץ החל ציקלון אידאי להתפתח משקע טרופי במזרח חוף מוזמביק. הסופה הגיעה ליבשה באותו יום ונשארה בקטגוריה ציקלון טרופי במהלך שהותה ביבשה. ב-9 במרץ השקע הופיע מחדש בתעלת מוזמביק ועוצמת הסופה עלתה לסופה טרופית בינונית ביום למחרת. בשלב זה החלה הסופה להתעצם במהירות, והגיע לשיא זמני בקטגוריה סופת ציקלון טרופית חזקה, עם רוחות של 175 קמ"ש. בשלב זה החלה הסופה להחלש בגלל שינויים מבניים בליבת הסערה. הסופה נשארה בדרגה זו של סופת ציקלון במשך יום שלם ואז החלה להתחזק שוב. ב-14 במרץ הגיע הסופה לשיא חדש עם רוחות ממשוכות של 195 קמ"ש ועם לחץ אטמוספירי מרכזי מינמלי של 940 קילו-פסקל. בשלב זה החלה החלה הסופה להחלש כאשר התקרבה לחוף מוזמביק. ב-15 במרץ הסופה עלתה שוב על היבשה, בקרבת Beira, העיר הרביעית בגודלה במוזמביק, כסופת ציקלון אינטנסיבית, והיא נחלשה עוד ב-16 במרץ, ב-19 במרץ הסופה הופיע שוב בתעלת מוזמביק, והתפוגגה ב-21 במרץ. משלחת מטעם ארגון ישראייד הגיעה למוזמביק בעקבות האסון על מנת להעניק סיוע רפואי, פסיכולוגי ולוגיסטי. נשיא מוזמביק מעריך כי סופת הציקלון גבתה את חייהם של יותר מ-1,000 קורבנות, באתר ‏מאקו‏, 19 במרץ 2019 הניו יורק טיימס, סופת הציקלון שהיכתה במוזמביק היתה רק תחילת האסון שלה, באתר הארץ, 24 באפריל 2019 בן שאול, הציקלון באפריקה: אותרו 700 הרוגים, באתר ערוץ 7, 24 במרץ 2019 "Overwhelmed rescuers forced to leave some cyclone victims behind". CBS News. Agence France-Presse. 20 במרץ 2019. נבדק ב-20 במרץ 2019. {{cite news}}: (עזרה) ראו 2018–19 South-West Indian Ocean cyclone season ערך זה הוא קצרמר בנושא מדעי כדור הארץ. אתם מוזמנים לתרום לוויקיפדיה ולהרחיב אותו.
חדשות סוף השבוע

חדשות סוף השבוע היא מהדורת החדשות המרכזית של חדשות 12 בימי שבת, בהגשת דנה ויס ולעיתים גם קרן מרציאנו או עמליה דואק. בעבר שודרה בערוץ 2 וברשת 13 והחל מ-19 בינואר 2019 משודרת בקשת 12 בלבד. התוכנית משודרת בימי שבת בשעה 20:00 ונגמרת בערך ב-21:30. הראשון שהגיש את המהדורה היה ערד ניר בין השנים 1998–2001 ואחריו הגיש עודד בן עמי בין השנים 2001 - 2003. בין לבין הגיש גם יגאל רביד. מ-2003 עד 2013 הגיש את מהדורת סוף השבוע דני קושמרו, שעבר לאולפן שישי בעקבות מעברו של המגיש לשעבר יאיר לפיד לפוליטיקה. ממאי 2013 מגישה את התוכנית דנה ויס ומחליפתה היא קרן מרציאנו. מ-2017 עד 2018 החליפה אותה גם דוריה למפל. בדומה למהדורה המרכזית בימי חול, התוכנית מציגה סיכום עיקרי של חדשות היום, משום שבסופי שבוע ישנם פחות דיווחים חדשותיים. אך, התוכנית מציגה בעיקרה כתבות מגזין שונות. המהדורה נפתחת בכותרות, ובהצגת נושאי הסיפורים המרכזיים של השבוע. לעיתים בעת התרחשותם של אירועי חדשות משמעותיים מתארכת מהדורת החדשות. שינויים מעין אלה מתרחשים ועשויים להביא לקיצור המהדורה, להארכתה או לשינוי שעת השידור. אתר האינטרנט הרשמי של חדשות סוף השבוע דני קושמרו, ‏חדשות סוף השבוע: המהדורה המלאה, באתר ‏מאקו‏, 20 בנובמבר 2010 חדשות ערוץ 2 ׀ 25.5.2013 - דנה ויס נפרדת מפגוש את העיתונות, סרטון בערוץ "TV rec.", באתר יוטיוב (אורך: 04:00) קרן מרציאנו, ‏פספסתם? חדשות סוף השבוע - 19.02.22, באתר ‏מאקו‏, 19 בפברואר 2022 דוריה למפל, ‏חדשות סוף השבוע - 29.09, באתר ‏מאקו‏, 29 בספטמבר 2018
ברג האוס

ברג האוס (באנגלית: Burgh House) הוא בניין היסטורי, הממוקם בכיכר ניו-אנד בהמפסטד, לונדון, וכולל את מוזיאון המפסטד. הבית גם רשום כבניין היסטורי - כברג האוס ומוזיאון המפסטד. ברג האוס נבנה בשנת 1704, בתקופת שלטונה של המלכה אן. בעת הבנייה היו המרחצאות של המפסטד עסק פורח ברחוב הסמוך. בשנת 1720 עבר הרופא של הספא, ד"ר ויליאם גיבונס, לבית בורג׳, והרחיב אותו. הוא הוסיף את שער הברזל המחורר הנושא את ראשי התיבות שלו. אחד מתושבי הבית היה ישראל לואיס, שהיה רפד. הוא היה מעורב בתביעה משפטית שבו הוא נמצא אשם ביצירת מטרד על ידי מתקן למיחזור גללי בקר וסוסים שבנה בגן הבית. הוא נקנס ב 5 פאונד, ונאלץ להרוס את המתקן. עד שנות השבעים של המאה ה-19 הבית היה ידוע בשם ״בית לואיס״. בשנת 1858 השתלטה על ברג האוס יחידה צבאית והבית הפך למפקדה ולמגורי הקצינים עד 1881. הבית חזר לשימוש ביתי בשנת 1884. בין השנים 1906–1924 היה זה ביתו של ד"ר ג'ורג' ויליאמסון, מומחה לאמנות בינלאומית. הוא הזמין את גרטרוד ג'קייל Gertrude Jekyll לעצב את הגן, שממנו נותרה היום רק המרפסת. בשנת 1925 קנה מנהל בנק לוידס, קפטן קונסטנטין אוולין בנסון, את הבית עבור 4,750 ליש"ט. הוא בנה את חדר המוזיקה הנוכחי באתר הספרייה של ד"ר ויליאמסון. בין 1933–1937 התגוררה בתו של רודיארד קיפלינג, אלזי במברג, בברג האוס עם בעלה. הביקור האחרון בבית של רודיארד קיפלינג היה כשבא לבקר את בתו ב-1936. בשנים 1937–1946 היה ברג האוס פנוי. בשנת 1946 הוא נקנה ושוחזר על ידי ״המועצה הציבורית של המפסטד״. צריפי המגורים שהיו מול הבניין נהרסו, וב 1947 הוא נפתח מחדש כמרכז קהילתי עם לשכת ייעוץ אזרחית במרתף הבניין. הבית שוב נסגר ללא הגבלה בשנת 1977, כאשר הבעלים החדשים שלו, עיריית קמדן גילתה ריקבון בעצים ועובש בכל חלקי העץ של הבניין שאיימו על יציבותו. העירייה בחנה אפשרות להציל את הבניין על ידי מכירתו לעסק מסחרי, אבל התושבים המקומיים הקימו עמותת צדקה בשם ״הצילו את ברג האוס״. העמותה גייסה כספים והגישה ערעור על החלטת העירייה, וכתוצאה מכך מועצת עיריית קמדן, העניקה להם חכירה על הבית. ב -8 בספטמבר 1979, הבית, ששוחזר על ידי המועצה ושופץ על ידי העמותה נפתח לציבור כבית ומוזיאון שהוא כיום. בשנים האחרונות הבניין והמוזיאון קבלו תקציבים להמשך השחזור מקרנות שונות, וכן מתורמים פרטיים שונים. הבניין המשופץ נפתח לקהל הרחב ב-16 ביולי 2006. ברג האוס מכיל את הארכיון הגדול בעולם ואת אוסף עבודות ציורי המים של הציירת הוויקטוריאנית הלן אלינגהאם (Helen Allingham (1848–1926. הקומה הראשונה של הבניין, כוללת את מוזיאון המפסטד, עם תערוכות קבועות על ההיסטוריה והתרבות המקומית. ישנם בקומה זו גם גלריות לתערוכות זמניות של אמנות, היסטוריה מקומית ותרבות. בית הקפה שוכן במרתף, עם מקומות ישיבה חיצוניים בגנים. ברג האוס מארח כיום תערוכות וקונצרטים, והוא נשכר עבור חתונות, קבלות פנים ואירועים פרטיים אחרים. מדיה וקבצים בנושא ברג האוס בוויקישיתוף אתר האינטרנט הרשמי של ברג האוס (באנגלית) About Burgh House". Burgh House Trust. 2007. Archived from the original on 1 October 2011. Retrieved 31 October 2011. Porter, Darwin; Prince, Danforth (2011). Frommer's London. John Wiley & Sons. האתר הרשמי של ברג האוס תמונות מברג האוס באתר של ״המורשת האנגלית״ Burgh House". About Britain.com. Retrieved 1 November 2011. Burgh House". London North West.Com. Archived from the original on 25 April 2012. Retrieved 1 November 2011 Museum Collections". Burgh House and Hampstead Museum. Archived from the original on 8 March 2014. Retrieved 8 March 2014
האראלד טורנר

ד"ר האראלד טוּרְנֶר (בגרמנית: Harald Turner; ‏8 באוקטובר 1891, לוֹיְן, הסן, האימפריה הגרמנית – 9 במרץ 1947, בלגרד, הרפובליקה הפדרלית הסוציאליסטית של יוגוסלביה) היה משפטן וקצין אס אס בדרגת גרופנפיהרר, אשר כיהן כראש המנהל האזרחי במנגנון הממשל הצבאי בסרביה. הוא היה אחראי מרכזי להשמדת יהדות סרביה ובתוכה יהדות בלגרד. נודע בדיווחו למפקדת האס אס באוגוסט 1942: "בלגרד היא העיר היחידה וסרביה היא המדינה היחידה שהפכו ליודנפריי". לאחר המלחמה הוסגר ליוגוסלביה, נשפט בעוון פשעי מלחמה, הורשע והוצא להורג. האראלד טורנר נולד בלוֹיְן לאב אנגלי שנשא אישה גרמניה, התיישב בגרמניה ושירת בצבא הפרוסי. טורנר רכש השכלה תיכונית במיינץ. ב-1908 התגייס לצבא הגרמני, לחם במהלך מלחמת העולם הראשונה, נפצע בחזית המזרחית ובחזית המערבית ועוטר במספר עיטורים על אומץ ליבו. ב-1919 הצטרף לפרייקור ובמקביל רכש דוקטורט במשפטים באוניברסיטת גיסן. הוא הועסק במספר תפקידי מטה במשרד האוצר של המדינה החופשית פרוסיה. ב-1930 הצטרף למפלגה הנאצית, ב-1932 הצטרף לאס אס, וב-1934 הוצב במשרד הראשי לביטחון הרייך. הוא התקדם במהירות בשלטון הנאצי, הודות להרמן גרינג פטרונו, היה (אנ') בקובלנץ ובשנת 1936 היה למנכ"ל משרד האוצר הפרוסי בברלין. לאחר פרוץ מלחמת העולם השנייה הוצב במנגנון הגנרלגוברנמן בפולין, ובהמשך, ביולי 1940, מונה למושל הצבאי של פריז. לאחר כיבוש יוגוסלביה מונה לראש המנהל האזרחי במנגנון הממשל הצבאי בסרביה, אשר נותרה בשליטה גרמנית לאחר חלוקת יוגוסלביה. לסגנו מונה גאורג קיסל. באוגוסט–ספטמבר 1941 טורנר ביקש רשות לגרש את יהודי סרביה לרומניה, פולין או רוסיה, אך נענה בשלילה. טורנר הורה על רצח יהודים ובני רומה במסגרת פעולות העונשין על פעולות הפרטיזנים של טיטו, על פיהם נקבע ש-100 בני אדם יוצאו להורג על כל חייל גרמני הרוג ו-50 על כל חייל גרמני פצוע, בגלל שחשש שהוצאה להורג של סרבים יעורר את התנגדות האוכלוסייה לגרמנים. במכתב שכתב באוקטובר 1941 הוא כתב שההוצאות להורג כפעולות עונשין אינן נעימות, אבל הן הכרחיות כדי להרתיע נגד פגיעה בחיילים גרמנים, ובנוסף הם דרך טובה לפתור את הבעיה היהודית. טורנר נמנה עם האחראים להקמתו והפעלתו של מחנה הריכוז סיימישטה, ועוד בטרם התקבלה ההחלטה על יישום הפתרון הסופי, פעל טורנר להשמדת יהודי סרביה. במרץ 1942 הפעיל טורנר משאיות גז להשמדת נשים וילדים יהודים, בעיקר באזור בלגרד. הוא דיווח בפירוט על מעשי הרצח למפקדת האס. אס, ובאוגוסט 1942 אף התרברב שבלגרד היא העיר היחידה וסרביה היא המדינה היחידה שהפכה ל"יודנפריי". בראשית 1944 הועבר למספר תפקידי מטה בברלין ובהמשך בבאד טלץ. ב-1945 נפל בשבי כוחות הצבא הבריטי ובהמשך הוסגר ליוגוסלביה והועמד לדין על פשעי מלחמה. ב-22 בדצמבר 1946 נגזר דינו למוות, וב-9 במרץ 1947 הוא הוצא להורג בבלגרד בתלייה. מדיה וקבצים בנושא האראלד טורנר בוויקישיתוף ולטר מנושק, השמדת היהודים בסרביה, באתר יד ושם יוסף קוגלר, שואת יהודי יוגוסלביה - סקירה היסטורית, באתר יד ושם. Comprehending the Holocaust : historical and literary research, 1988, page 161-162 Zimmerman, Michael, The Wehrmacht and the National Socialist persecution of the Gypsies, Romani Studies. Dec 2001, Vol. 11 Issue 2, p111. 25p. DOI: 10.3828/rs.2001.6 מנחם שלח (עורך), תולדות השואה - יוגוסלביה, הוצאת יד ושם, ירושלים, 1990, עמודים 47–51, 86, 117-115. ג'ני לבל, עד הפתרון הסופי, היהודים בבלגראד 1541–1942, הוצאת הקיבוץ המאוחד, 2006, עמוד 335-333. טלגרמות בקיצור, הַבֹּקֶר, 10 במרץ 1947 11 Death Sentences in Yougoslavia, פלסטיין פוסט, 10 במרץ 1947
קרומהולץ

קרומהולץ (מגרמנית: Krummholz, הלחם בסיסים של krumm – מעוות ו-Holz – עץ), מכונה גם קניהולץ (knieholz – עץ הברך) הוא סוג של צמחייה מעוותת ומגומדת האופיינית לנוף של קו העצים באזור התת-ארקטי והתת-אלפיני, שעוצבה בשל החשיפה המתמשכת לרוחות המקפיאות והעזות. תחת תנאים אלו יכולים העצים לשרוד רק כשהם מוגנים על ידי סלעים או כיסוי בשלג. ככל שהחלק התחתון של עצים אלו ממשיך לגדול, העלווה הופכת צפופה מאוד בסמוך לקרקע. בניופאונדלנד ולברדור ידועה תצורה זו כ"טקמור" (tuckamore). עצי קרומהולץ נמצאים גם על החופים כדוגמת חוף אורגון, שבהם העצים יכולים להיות גבוהים יותר מאשר קרוביהם התת-אלפיניים. העצים הנפוצים שמופיעים בתצורת קרומהולץ כוללים: אשוחית נורווגית, אורן ההרים (Pinus mugo), אשוח ריחני (Abies balsamea), אשוחית אדומה (Picea rubens), אשוחית שחורה, אשוח תת-אלפיני, ארזית תת-אלפינית (Larix lyallii), אשוחית אנגלמן, אורן לבן-קליפה, אורן גמיש (Pinus flexilis) ואורן מפותל. מופעים של תצורת קרומהולץ של אשוחית שחורה נמצאים בטייגה של צפון קנדה. תצורות קרומהולץ של אשוחית שחורה ואשוח ריחני נמצאות בשפע באזור המעבר האלפיני של ההרים הלבנים של ניו המפשייר. אשוח תת-אלפיני הוא המין הנלווה הנפוץ ביותר של אשוחית בצמחיית הקרומהולץ. מיני מחטניים נוספים נלווים כוללים ארזית תת-אלפינית, אורן לבן-קליפה, אורן גמיש ואורן לבן מערבי בדרום קולומביה הבריטית, וצוגה הררית במדרונות המזרחיים של רכס החוף. תת-מין של אורן מפותל (Pinus contorta var. contorta) הוא מין נלווה שולי במרבית האזור הפנימי של קולומביה הבריטית, למעט באזורים האלפינים הצחיחים של דרום-מערב מחוז קריבו/צ'ילקוטין (Cariboo/Chilcotin district) שם הוא מצוי בשפע. מיני אברשיים (Vaccinium scoparium, V. membranaceum, V. caespitosum, Cassiope mertensiana, Phyllodoce empetriformis) נפוצים באזור הצטברות השלג סביב בסיס מושבות הקרומהולץ. וריאציה על תצורת קרומהולץ היא "עץ דגל" (Flag tree) או "עץ נס" (Banner tree). הענפים בצד הרוח מתים או מתעוותים בשל הרוח העזה הבלתי פוסקת כמעט והעץ מקבל צורה אופיינת דמוית דגל. כאשר החלק התחתון של העץ מוגן על ידי סלעים או מחסה שלג, מקבל רק החלק העליון החשוף תצורה זו. זהו מופע נפוץ בעצי האשוחית האדומה של הפסגות הגבוהות ביותר של מרכז ואפילו דרום רכס הרי האפלצ'ים, ונראה לעיתים קרובות ברמות ובפסגות הגבוהות סחופות הרוח של הרי אלגני בצפון-מזרח ארצות הברית. תצורה זו מופיעה בצורה בולטת ובתדירות גבוהה באזור הטבע הבראשיתי דולי סודס (Dolly Sods) ובאזור הטבע הבראשיתי רורינג פליינס וסט (Roaring Plains West) שלאורך המתלול המזרחי של הרי אלגני המכונה חזית אלגני (Allegheny Front) במזרח וירג'יניה המערבית, באופן טיפוסי החל מגובה 1,100 מטרים. רוחות הסחר באזורים הטרופיים בסמוך לקו המשווה יכולות לעצב עצים באופן דומה. מדיה וקבצים בנושא קרומהולץ בוויקישיתוף Krumholtz formation in Hudson Bay subarctic landscape "The subalpine ecosystem". National Park Service. אורכב מ-המקור ב-2007-08-09. Alden, John; Mastrantonio, J. Louise; Ødum, Soren (2013-06-29). Forest Development in Cold Climates (באנגלית). Springer Science & Business Media. ISBN 9781489916006. Burzynski, Michael (1999). Gros Morne National Park (באנגלית). Breakwater Books. ISBN 9781550811353.
דניאלה אורסטו

דניאלה אורסטו (באיטלקית: Daniele Orsato; נולד ב-23 בנובמבר 1975) הוא שופט כדורגל איטלקי. אורסטו שופט משחקים בסרייה א', וכן במסגרות משחקים של פיפ"א. אורסטו הפך לשופט מטעם פיפ"א בשנת 2010. הוא שימש כשופט של משחקי מוקדמות יורו 2012 ומוקדמות מונדיאל 2014. כמו כן, הוא שפט במשחקים של שלב הבתים במסגרת עונת 2012/13, 2013/14 ו-2014/15 בליגת האלופות. בשנת 2016, אורסטו שפט את משחק שמינית הגמר הראשון בין פ.ס.וו. איינדהובן לבין אתלטיקו מדריד במסגרת עונת 2015/16 בליגת האלופות. ב-14 במרץ 2017, אורסטו שפט את משחק הגומלין בין לסטר סיטי לבין סביליה במסגרת עונת 2016/17 בליגת האלופות, ואף זכה לשבחים רבים על ניהול המשחק. ב-1 ביולי 2018, אורסטו שימש כשופט ה-VAR במשחק בין נבחרת קרואטיה לבין נבחרת דנמרק במסגרת שמינית גמר מונדיאל 2018. ב-12 בפברואר 2019, אורסטו שפט את משחק שמינית הגמר הראשון בין מנצ'סטר יונייטד לבין פריז סן-ז'רמן במסגרת עונת 2018/19 בליגת האלופות. במשחק זה, הוא שלף 10 כרטיסים צהובים (6 למנצ'סטר יונייטד ו-4 לפריז סן-ז'רמן), ואף שלף כרטיס אדום לפול פוגבה בדקה ה-89. בשנת 2020, שפט בגמר ליגת האלופות בעונת 2019/2020 בו ניצחה באיירן מינכן את פריז סן-ז'רמן בתוצאה 1-0. מדיה וקבצים בנושא דניאלה אורסטו בוויקישיתוף דניאלה אורסטו, באתר Soccerway דניאלה אורסטו, באתר WorldFootball.net פרופיל השופט, באתר Transfermarkt סיכום המשחק: גאורגיה 1 - 2 יוון סיכום המשחק: מולדובה 0 - 1 מונטנגרו אורסטו ישפוט את הגומלין בין לסטר לסביליה השופט דניאלה אורסטו קיבל את ההחלטות הנכונות בניצחון לסטר על סביליה סיכום המשחק: מנצ'סטר יונייטד 0 - 2 פריז סן-ז'רמן
גוד לאק צ'ארלי, הסרט: יוצאים לחופשה

גוד לאק צ'ארלי, הסרט: יוצאים לחופשה (באנגלית: !Good Luck Charlie, It's Christmas, בתרגום חופשי לעברית: בהצלחה צ'ארלי, זה חג המולד!) הוא סרט חג מולד אמריקאי טלוויזיוני המבוסס על סדרת הקומדיה של ערוץ דיסני "גוד לאק צ'ארלי". הסרט בוים על ידי ארלן סנפורד ונכתב על ידי ג'ף רודקי. הסרט שודר לראשונה בארצות הברית בערוץ דיסני ב-2 בדצמבר 2011, עשר שנים לאחר ששודר הסרט האחרון של הערוץ, "'Twas the Night" משנת 2001. בישראל הסרט שודר לראשונה בערוץ דיסני ישראל עם תרגום לעברית ב-27 בינואר 2012. אורך הסרט הוא כ-90 דקות, ושפת המקור שלו היא אנגלית. הסרט מתמקד בנסיעה המתוכננת של משפחת דנקן להוריה של איימי לרגל חופשת חג המולד. העלילה מסתבכת כשאיימי וטדי מאבדות את דרכן, בעוד שאר המשפחה נוסעת לבית הוריה של איימי. איימי וטדי עוברות שלל הרפתקאות במטרה להתאחד עם שאר המשפחה, כאשר בוב, גייב, צ'ארלי ופי. ג'יי יוצאים לחפש את בנות המשפחה החסרות ועוברים הרפתקאות שונות בעצמם. בסיום הסרט, כל המשפחה מתאחדת ואיימי מגלה לכולם שהיא בהריון. חלק מעלילת הסרט ממשיכה לעונה השלישית, שם איימי בהריון עם טובי. טדי דנקן (ברידג'יט מנדלר) - אחותה הגדולה של צ'ארלי שעושה לה יומני וידאו. איימי אר. דנקן (לי-אלין בייקר) - אם המשפחה. גבריאל "גייב" דנקן (ברדלי סטיבן פרי) - האח השלישי במשפחה. "צ'ארלי" (שרלוט) דנקן (מיה טלריקו) - האחות הרביעית במשפחה, שאליה מיועדים יומני הווידאו של טדי. פטוניה (דברה מונק) - אמא של איימי. האנק (מיכאל קגן) - אבא של איימי. בוב (אריק אלן קרמר) - אב המשפחה. "פי-ג'יי" דנקן (ג'ייסון דולי) - "פי ג'יי" או באנגלית: PJ אלה ראשי תיבות ל"פוטי" ו"ג'ון". האח הבכור במשפחה. איש העוף (ג'רי סטרלי) אייבי (רייבן גודווין) גוד לאק צ'ארלי אתר האינטרנט הרשמי של גוד לאק צ'ארלי, הסרט: יוצאים לחופשה "גוד לאק צ'ארלי, הסרט: יוצאים לחופשה", במסד הנתונים הקולנועיים IMDb (באנגלית) "גוד לאק צ'ארלי, הסרט: יוצאים לחופשה", באתר Rotten Tomatoes (באנגלית) "גוד לאק צ'ארלי, הסרט: יוצאים לחופשה", באתר דיסני+ סרטים (באנגלית) "גוד לאק צ'ארלי, הסרט: יוצאים לחופשה", במסד הנתונים הקולנועיים KinoPoisk (ברוסית)
תוכנית רוטשילד טכניון למצוינים

תוכנית הטכניון למצוינים היא תוכנית מצטיינים לתואר ראשון בטכניון - מכון טכנולוגי לישראל, הכוללת לימודי מדע והנדסה בשילוב מחקר. בראש התוכנית עומד פרופסור איתן יעקובי. בשנת הלימודים הראשונה משמשת תוכנית המצוינים כיחידת האם לסטודנטים, שכן, התוכנית מעודדת את המתקבלים להיחשף למגוון האפשרויות המוצעות בטכניון, ורק לאחר מכן לבחור מסלול לימודים מוגדר. בשנה זו תוכנית הלימודים כוללת לימודי מתמטיקה ופיזיקה ברמה הגבוהה ביותר, מקצוע לימוד ייחודי של התוכנית, ומקצועות נוספים בבחירה אישית לכל תלמיד. בתום השנה הראשונה, מותאמת לכל סטודנט תוכנית לימודים במסגרת מסלול לימוד (אחד או יותר) בטכניון. יש אפשרות להתאמה גמישה ואישית של תוכנית הלימוד ומשכה. ניתן להשלים שני תארים בזמן הלימודים בתוכנית. במהלך לימודיהם, תלמידי התוכנית משתתפים באופן פעיל במחקר בליווי חברי סגל בטכניון וצוות התוכנית. פעמים רבות מחקר זה מוביל לפרסומים מדעיים והמשך מחקר לתארים מתקדמים. לאורך לימודיהם התלמידים נחשפים למגוון רחב של תחומי דעת ומחקרים עכשוויים דרך פעילויות התוכנית. הסטודנטים שייכים לתוכנית המצוינים עד סיום התואר הראשון. על הסטודנטים לעמוד ברמה האקדמית הנדרשת. סטודנטים שהתקבלו ללימודי רפואה יכולים לשלב את תוכנית המצוינים עם לימודי רפואה, או עם המסלול לתואר כפול הנדסה ביו-רפואית ורפואה. סטודנטים שהתקבלו ללימודי ארכיטקטורה או לאדריכלות נוף יכולים לשלב לימודים אלה עם לימודי התוכנית. ניתן לשלב לימודים הומניסטיים באוניברסיטת חיפה. תוכנית המצוינים של הטכניון מזכה את משתתפיה במגורים במעונות בקמפוס הטכניון, בפטור משכר לימוד, ובמלגת קיום חודשית הפוטרת אותם מהצורך לעבוד לפרנסתם. תוכנית לימודים אקדמית גמישה לתואר ראשון בכל מסלולי הלימוד בטכניון, עם אפשרות לשילוב מספר מסלולים. קורסים ייעודיים לתלמידי התוכנית והעשרה במגוון רחב של תחומי דעת. השתתפות במחקר מדעי במקביל ללימודי התואר הראשון. התוכנית מיועדת לאחוזון העליון בקרב המתקבלים בכל שנה ללימודי תואר ראשון בטכניון. נדרש רקע במתמטיקה ופיזיקה ברמה מקבילה של (לפחות) 5 יחידות לימוד בבגרות. הקבלה לתוכנית המצוינים כרוכה בתהליך מיון קפדני ופרטני. פרופסור נמרוד מויסייב פרופסור אלפרד מ. ברוקשטיין פרופסור שמעון מרום פרופסור ארז בראון פרופסור מיכאל (מיקי) אלעד פרופסור עדית קידר תוכנית הטכניון למצוינים, באתר הטכניון אתר הטכניון ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תוכנית רוטשילד טכניון למצוינים".
ג'ון סטיינר

ג'ון סטיינר (באנגלית: John Stainer‏; 6 ביוני 1840 - 31 במרץ 1901) היה מלחין אנגלי ונגן עוגב, היה פרופסור למוזיקה באוניברסיטת אוקספורד. ג'ון סטיינר נולד בלונדון למשפחת נגר. בגיל 10 הוא החל לשיר במקלה של קתדרלת סנט פול וגיל 16 החל לנגן בעוגב. במקביל הוא למד באוניברסיטת אוקספורד בה סיים תואר ראשון בשנת 1864 ותואר שני ב-1866. תוך זמן קצר הוא השלים את התואר השלישי. בשנת 1872 ג'ון סטיינר התמנה לנגן עוגב של קתדרלת סנט פול. בשנת 1878 הוא היה שופט בתחרות של התערוכה העולמית. בשנת 1879 הוא התקבל ללגיון הכבוד. בשנת 1888 כהוכרה לשירות המתמשך הוא קיבל תואר אבירות. עוד בילדות ג'ון סטיינר נפצע בעין. הדבר גרם לכך שבשנת 1888 הוא התפטר מתפקידו בקתדרלת סנט פול. לאחר הפרישה הוא טייל עם אשתו בעיקר באיטליה. במהלך הביקור בורונה הוא הרגיש לא טוב ונפטר תוך זמן קצר. במהלך הקריירה המוזיקלית ג'ון סטיינר כתב מספר יצירות שהיו פופולריות בזמנו, אך כמעט ולא מבוצעות כיום. בשנת 1887 הוא פרסם אוסף שירי חג מולד עם עיבוד מוזקלי. ספר זה כלל בין היתר מוזיקה לחג המולד הראשון, שמבוצעת עד היום. מדיה וקבצים בנושא ג'ון סטיינר בוויקישיתוף ג'ון סטיינר, באתר Last.fm (באנגלית) ג'ון סטיינר, באתר AllMusic (באנגלית) ג'ון סטיינר, באתר MusicBrainz (באנגלית) ג'ון סטיינר, באתר Discogs (באנגלית) [ https://web.archive.org/web/20200813090239/http://johnstainer.org.uk/ אתר לזכרו] ג'ון סטיינר, באתר אנציקלופדיה בריטניקה (באנגלית) ג'ון סטיינר, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
איגוד תעשיית ההקלטות הברזילאי

איגוד תעשיית ההקלטות הברזילאי (בפורטוגזית: Associação Brasileira dos Produtores de Discos) ידוע גם כ-Pro-Música Brasil, הוא ארגון סחר שמייצג את תעשיית ההקלטות בברזיל. באיגוד ישנן חברות תקליטים שונות אשר נכללות בו. איגוד תעשיית ההקלטות הברזילאי הוקם באפריל 1958. איגוד תעשיית ההקלטות הברזילאי אחראי להכתרת אלבומי/סינגלים זהב, פלטינה או יהלום בברזיל. איגוד תעשיית ההקלטות הברזילאי הוקם בשנת 1958. בשנת 2016, שונה השם Associação Brasileira dos Produtores de Discos לשם Pro-Música Brasil. בנוסף לכך, ישנם מצעדי "Brasil Hot 100 Airplay" אשר בהם מדורגים שירים ואלבומים שונים. חלק משותפי האיגוד הם סוני מיוזיק אנטרטיינמנט, יוניברסל מיוזיק גרופ, וורנר מיוזיק גרופ וכולי. איגוד תעשיית ההקלטות הברזילאי מפעיל מערכת של הענקת פרסים לאלבומים שמכרו מספר רב של עותקים. המערכת החלה ב-1958, כאשר סינגלים ואלבומים שנמכרו בסכום מסוים זכו לתואר של זהב, פלטינה ויהלום. בשונה מאיגודי תעשיות נוספים כדוגמת איגוד תעשיית ההקלטות הבריטי, איגוד תעשיית ההקלטות האוסטרלי וכולי, איגוד תעשיית ההקלטות הברזילאי מעניק את תוארי הזהב, פלטינה ויהלום באופן שונה לאמנים בינלאומיים ולאמנים מברזיל. להלן התארים והמכירות אשר איגוד תעשיית ההקלטות הברזילאי מעניק לפני שנת 2000 ועד היום: מאז נובמבר 2008, הוסיף איגוד תעשיית ההקלטות הברזילאי תארים שניתנים על מכירות דיגיטליות: זהב: 50,000 פלטינה: 100,000 יהלום: 500,000 מדיה וקבצים בנושא איגוד תעשיית ההקלטות הברזילאי בוויקישיתוף אתר האינטרנט הרשמי של Pro-Música Brasil ABPD | Associação Brasileira de Produtores de Disco, web.archive.org, ‏2009-03-31 SOBRE NÓS – Pro-Música Brasil, pro-musicabr.org.br Top 100 |, web.archive.org, ‏2015-01-06 ABPD | Associação Brasileira de Produtores de Disco, web.archive.org, ‏2009-04-04 ABPD | Associação Brasileira de Produtores de Disco, web.archive.org, ‏2010-12-23 "Níveis de Certificação". abpd.org.br. Associação Brasileira dos Produtores de Discos. אורכב מ-המקור ב-23 בדצמבר 2010. נבדק ב-1 בפברואר 2011. {{cite web}}: (עזרה)